钦定古今图书集成/明伦汇编/氏族典/第209卷 > 曹守贞
## 钦定古今图书集成/明伦汇编/氏族典/第209卷 > 曹守贞

按《扬州府志》：“守贞，字子一，江都人。从祭酒吕柟究理
学，时服其精醇。举嘉靖戊戌进士，知遂昌县。同官倾
之，左迁晋州判官，寻移曲周，皆有惠政。升工部营缮
司主事，榷荆州关税。时辽庶人暴恣，虐视有司，守贞
独持正不为挠。转虞衡司员外郎，升尚宝司丞。典司
者为权相子世蕃，与议多不合，谪山东转运判官，移”
饶州府同知。久之，擢南京户部郎中，出为平乐知府。
寻乞休还里，闭户读书。所著有《畸侔轩槁》诸书，藏于
家。